stanford-oval/wikipedia huggingface dataset:
Markku Salminen (poliisiylijohtaja)

Markku Salminen (13. toukokuuta 1947 Toijala – 12. helmikuuta 2009 Kerava) oli oikeustieteen lisensiaatti ja oli poliisin ylijohtaja vuoteen 2008 asti. Hän tuli virkaan vuoden 2005 alussa eläkkeelle jääneen Reijo Naulapään tilalle.
Ennen poliisiylijohtajaksi tuloaan Salminen toimi vankeinhoitolaitoksen ylijohtajana ja Rikosseuraamusviraston päällikkönä. Sitä ennen hän toimi muun muassa talousrikostutkinnan johtajana keskusrikospoliisissa. Hän oli niin sanottu ”pitkän linjan” poliisi: hän aloitti nuorempana konstaapelina ja opiskeli oikeustiedettä poliisityön ohessa.
Huhtikuussa 2008 valtakunnansyyttäjän määräämä tutkinnanjohtaja päätti aloittaa esitutkinnan liittyen Salmisen virka-auton käyttöön yksityisajoihin. Salminen ilmoitti samaan aikaan jäävänsä elokuussa 2008 eläkkeelle saatuaan valtiokonttorilta myönteisen päätöksen eläkehakemukseensa.
Lokakuussa 2008 Markku Salminen jäi kiinni rattijuopumuksesta epäiltynä. Helsingin käräjäoikeus tuomitsi hänet 43 päiväsakon rangaistukseen. Lisäksi hän joutui ajokieltoon 23. tammikuuta 2009 asti. Salminen menehtyi saman vuoden helmikuussa.
Markku-liitto valitsi vuonna 1998 Salmisen toiseksi vuoden Markuksi.
Aiheesta muualla

(Poliisitoiminnan kehittämisessä tarvitaan palautetta)[vanhentunut linkki]
Poliisiylijohtajat Suomessa
Esko Heilimo (1926–1934) •
Martti Koskimies (1934–1946) •
Erik Gabrielsson (1946–1947) •
Urho Kiukas (1947–1957) •
Fjalar Jarva (1957–1973) •
Erkki Korhonen (1973–1982) •
Olli Urponen (1983–1997) •
Reijo Naulapää (1998–2004) •
Markku Salminen (2005–2008) •
Mikko Paatero (2008–2015) •
Seppo Kolehmainen (2015–2024) •
Ilkka Koskimäki (2024–)
Makari Vysokojärveläinen

Pyhittäjä Makari Vysokojärveläinen (Korkeajärveläinen) on yksi niistä pyhistä, joita Suomen ortodoksinen kirkko nimittää Karjalan valistajaksi. Hän perusti Korkeajärven luostarin. Hänestä ei ole saatavilla paljoa tietoja, hänen elinaikansa sijoittuu 1600-luvulle. Hän kuoli ilmeisesti vuonna 1683.
Suomen ortodoksinen kirkko muistelee pyhittäjä Makaria vuosittain syyskuun 19. päivänä.
Aiheesta muualla

Pyhittäjä Makari Vysokojärveläinen / Ortodoksi.net
Adjágas

Adjágas esiintymässä vuonna 2012.
Adjágas on norjansaamelainen folk-joikuyhtye, jolta on ilmestynyt kaksi levyä: Adjágas vuonna 2005 ja Mánu Rávdnji vuonna 2009. Yhtye on saanut kansainvälistä tunnustusta ja se avasi vuoden 2007 Glastonburyn festivaalin. Muun muassa The Times ja The Guardian ovat arvioineet yhtyeen debyyttilevyä hyvin myönteisesti.
Nimi Adjágas on pohjoissaamea ja tarkoittaa olotilaa unen ja valveilla olemisen välillä.
Kokoonpano

Lawra Somby – laulu, joiku
Sara Marielle Gaup – laulu, joiku
Espen Elverum Jacobsen – kitara
Åsmund Wilther Eriksson – basso
Petter Marius Gundersen – trumpetti ja banjo
Aleksander Kostopoulos – rummut
Diskografia

Adjágas (2005)
Mánu Rávdnji (2009)
Aiheesta muualla

Adjágaksen uuden levyn kotisivut
Adjágaksen debyyttilevyn kotisivut (Arkistoitu – Internet Archive)
Adjágas Myspacessa (englanniksi)
Marcel Langiller

Marcel Langiller vuonna 1927.
Marcel Langiller (2. kesäkuuta 1908 Charenton-le-Pont, Ranska – 28. joulukuuta 1980) oli ranskalainen jalkapalloilija, pelipaikaltaan hyökkääjä.
Langiller edusti urallaan Excelsioria 1928–1933, Red Staria 1933–1934, Saint-Étienneä 1934–1936 ja Paris-Charentonia 1936–1938. Langiller debytoi Ranskan A-maajoukkueessa toukokuussa 1927 ja kuului joukkueen kokoonpanoon vuoden 1930 maailmanmestaruuskilpailuissa, jossa hän teki yhden maalin ja antoi yhden syötön. Hän edusti joukkuetta myös kesäolympialaisissa 1928.
Macabre Mementos Records

| Macabre Mementos Recordss |
| --- | --- |
Perustajat:  Tadashi Minemoto
Tilanne:  toiminnassa
Tyylilajit:  brutaali death metal
Kotimaa:  Japani
Sijainti:  Kanagawa
Infobox OKVirheellinen NIMI-arvo: 
Macabre Mementos Records on japanilainen brutaalin death metalin levy-yhtiö. Se on julkaissut mm. Internal Sufferingin, Goreventin, Wormedin sekä Christ Deniedin albumeita. Yhtiön ensimmäinen julkaisu oli Vomit Remnantsin albumi Supreme Entity vuodelta 1999.
Aiheesta muualla

Virallinen kotisivu (Arkistoitu – Internet Archive)
Metal-archives.com
Discogs.com
1704

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

7. heinäkuuta – Hollannin Itä-Intian kauppakomppania ilmoitti tunnustavansa Pakubuwono I:n Mataramin sulttaaniksi Amangkurat III:n sijasta. Ensimmäinen Jaavan perimyssota alkoi pian tämän jälkeen.
13. elokuuta – Espanjan perimyssota: Blenheimin taistelu
Puolan kuningas August II Väkevä menetti kruununsa.
Puolan kuningas Stanislaus I:n valtakausi alkoi.
Englanti valtasi Gibraltarin.
Isaac Newtonin teos Opticks julkaistiin.
Syntyneitä

3. helmikuuta – Ivan Betskoi, venäläinen hovimies, koulujärjestelmän uudistaja ja Pietarin taideakatemian johtaja (k. 1795)
15. helmikuuta – Jean-Baptiste Lemoyne, ranskalainen kuvanveistäjä (k. 1778)
14. maaliskuuta – Jakob Stenius vanhempi, "Korpi-Jaakko", suomalainen kirkkoherra, talousmies ja raivaaja (k. 1766)
11. huhtikuuta – Ferenc Faludi, unkarilainen runoilija (k. 1779)
26. huhtikuuta – Petter Filenius, ruotsalainen piispa, valtiopäivämies, professori ja Turun akatemian rehtori (k. 1780)
7. toukokuuta – Carl Heinrich Graun, saksalainen säveltäjä ja tenorilaulaja (k. 1759)
1. kesäkuuta – Johan Tillander, suomalainen teologian professori ja Turun akatemian rehtori (k. 1769)
11. kesäkuuta – Carlos Seixas, portugalilainen säveltäjä ja urkuri (k. 1742)
20. kesäkuuta – John Kay, englantilainen lentävän sukkulan keksijä (k. 1779)
29. kesäkuuta – Ulrik Rudenschöld, ruotsalainen virkamies ja taloustieteilijä (k. 1765)
7. heinäkuuta – Ignazio Rovèro, italialainen katolinen piispa (k. 1756)
31. heinäkuuta – Gabriel Cramer, sveitsiläinen matemaatikko (k. 1752)
26. elokuuta – John Wood (vanhempi), englantilainen arkkitehti ja kaupunkisuunnittelija (k. 1754)
4. syyskuuta – Antti Hakola, suomalainen kirkonrakentaja (k. 1778)
5. syyskuuta – Maurice Quentin de La Tour, ranskalainen taidemaalari (k. 1788)
22. syyskuuta – Johan Leche, suomalainen lääketieteen professori ja Turun akatemian rehtori (k. 1764)
16. lokakuuta – Giovanni Battista Pescetti, italialainen säveltäjä, cembalisti ja urkuri (k. 1766
19. marraskuuta – Richard Pococke, englantilainen arkeologi ja egyptologi (k. 1765)
10. joulukuuta – Arvid Renner, suomalainen tuomari, virkamies ja Suomen ylikamreeri (k. 1762)
Hans Henrik von Liewen (nuorempi), ruotsalainen kenraali, valtaneuvos ja Turun yliopiston kansleri (k. 1781)
Matti Remes (k. 1765), suomalainen kansanrunoilija
Johan Henrik Seeliger,  suomalainen kultaseppä, piirustuksenopettaja, kuparipiirtäjä ja kuvittaja (k. 1764)
Isaac Ware, englantilainen arkkitehti ja arkkitehtuurikriitikko (k. 1766)
Kuolleita

2. helmikuuta – Guillaume de l’Hôpital, ranskalainen matemaatikko (s. 1661)
18. helmikuuta – Klaes Jenderjan, suomalainen kauppias ja Oulun raatimies (s. 1650)
23. helmikuuta – Georg Muffat, saksalainen säveltäjä (s. 1653)
24. helmikuuta – Marc-Antoine Charpentier, ranskalainen säveltäjä (s. 1643)
25. helmikuuta – Isabella Leonarda, italialainen säveltäjä ja nunna (s. 1620)
6. maaliskuuta – Kristiern Alander, suomalainen kaunopuheisuuden professori (s. 1660)
12. huhtikuuta – Jacques Bénigne Bossuet, ranskalainen piispa ja kirjailija
17. huhtikuuta – Ulrik Frederik Gyldenlöve, tanskalainen sotapäällikkö ja Norjan käskynhaltija (s. 1638)
3. toukokuuta – Heinrich Ignaz Franz Biber, böömiläis-itävaltalainen säveltäjä ja viulisti (s. 1644)
14. heinäkuuta – Sofia Aleksejevna, Venäjän sijaishallitsija 1682–1689 (s. 1657)
24. heinäkuuta – István Gyöngyösi, unkarilainen runoilija (s. 1620)
3. elokuuta – Johannes Rungius, suomalainen kirkkoherra, Turun akatemian teologian, logiikan ja metafysiikan professori (s. 1666)
6. syyskuuta – Francesco Provenzale, italialainen säveltäjä ja musiikkipedagogi (s. 1624)
14. syyskuuta – Anders Lindhielm, Viipurin ja Savonlinnan läänin maaherra (s. 1634)
28. lokakuuta – John Locke, englantilainen filosofi (s. 1632)
Samuel Lång, ruotsalainen majuri, Kajaanin linnan linnanpäällikkö
Henry Nugent, irlantilaissyntyinen kenraalimajuri, Gibraltarin kuvernööri
Gustaf Ållon, ruotsalainen tullikamreeri ja virsirunoilija (s. 1646)
Abydos (Egypti)

| Abydos> Ἄβυδος 𓍋𓃀𓈋𓊖 |
| --- | --- |
 Abydoksen Seti I:n temppeli.
Sijainti
 Abydos
Koordinaatit:  26°11′06″N, 31°55′03″E
Valtio:  Egypti
Paikkakunta:  Al-Balyana (Markaz Al Belina), Suhaj
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Thinites, Thebais, Egypti
Aiheesta muualla
  Abydos Commonsissa 
Infobox OKNimi-testi OK: 
Abydos (m.kreik. Ἄβυδος, lat. Abydus) eli Abdju/Abedju (egypt. 𓍋𓃀𓈋𓊖, Ꜣbḏw; kopt. Ⲁⲃⲱⲧ, Ⲉⲃⲱⲧ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Thiniteen nomokseen.
Abydos on yksi maailman vanhimpia kaupunkeja. Se oli muinaisen Egyptin pyhiä kaupunkeja ja merkittävä Osiriksen kulttikeskus, ja tunnetaan erityisesti temppeleistään sekä yhtenä Egyptin merkittävimmistä hauta-alueista.
Maantiede

Abydos sijaitsi Niilin länsipuolella keskisessä Egyptissä lähellä Thinistä (This) ja noin 100 kilometriä pohjoiseen Thebasta eli Diospolis Megalesta, nykyisestä Luxorista. Kaupunki oli rakennettu Bahr Yussefin eli Joosefin kanavan varrelle lähelle kohtaa, jossa kanava haarautui Niilistä. Kaupungin etäisyys joesta oli noin 12 kilometriä. Abydoksesta yläjuoksulle päin sijaitsivat Diospolis Mikra, Tentyra (Tentyris) ja Kaine, ja alajuoksulle päin Panopolis ja hellenistiseltä kaudelta eteenpäin myös Ptolemais. Aiemmin Abydosta ja Thinistä pidettiin samana paikkana.
Historia

Abydos oli Ylä-Egyptin merkittävimpiä kaupunkeja. Se perustettiin jo esidynastisella kaudella, ja sitä laajennettiin 1. dynastian ja 13. dynastian välisenä aikana. Tämä tekee siitä yhden Egyptin ja koko maailman vanhimmista kaupungeista. Abydosta pidettiin Osiriksen hautapaikkana, ja tämän johdosta se oli kyseisen jumalan tärkeimpiä kulttikeskuksia. Abydos oli myös kaikkien 1. dynastian faaraoiden ja myös monien 2. dynastian faaraoiden hautapaikka. Plutarkhos kuvaa, että myöhemminkin merkittävät egyptiläiset valitsivat usein Abydoksen hautapaikakseen, jotta he saisivat viettää ikuisuutensa lähellä Osirista. Kaupunki oli myös pyhiinvaelluspaikka.
Abydoksen historia liittyy läheisesti yhteen Thiniksen kanssa, ja kaupunki vaikuttaa jossakin vaiheessa ottaneen Thiniksen aseman alueella Thiniteen nomoksen pääpaikkana. Roomalaiselle kaudelle Strabonin aikaan tultaessa Abydos oli taantunut pelkäksi kyläksi, mutta se oli olemassa vielä ainakin Ammianus Marcellinuksen aikana, jolloin siellä toimi Bes-jumalan oraakkeli.
Rakennukset ja löydökset

Seti I:n temppeli
Seti I:n ja tämän pojan Ramses II:n 1300-luvulla eaa. rakennuttama temppeli on alueen huomattavin muinaisjäännös, ja tunnetaan siksi usein Suurena temppelinä. Se on myös säilynyt nykyaikaan suhteellisen hyvin. Temppeli koostuu seitsemästä pyhäköstä, jotka on omistettu Osirikselle, Isikselle, Horukselle, Ptahille, Ra-Horakhtylle, Amonille ja jumalaksi korotetulle Seti I:lle.
Temppelin julkisivussa on ollut egyptiläisille temppeleille tyypillinen pyloni, ja sen takana ensimmäinen esipiha. Nämä eivät ole säilyneet nykyaikaan. Jäljellä ovat osa toisesta esipihasta sekä sen takana oleva varsinainen temppelirakennus. Temppelin julkisivussa on 12 pylvään pylväikkö. Sen takana ovat ensimmäinen ja toinen hypostyylihalli, ja näiden takana varsinaiset pyhäkköhuoneet.
Temppeli on koristeltu rikkaasti reliefeillä. Sen seinään on hakattu muun muassa Abydoksen kuningasluettelo, joka on nykyisin British Museumissa. Se sisältää 76 faaraon nimet Seti I:stä taaksepäin.
Oseireion
Oseireion sijaitsee heti Seti I:n temppelin takana. Se oli Seti I:n kenotafi eli tyhjä muistohauta, jonka tarkoitus oli saattaa muualle haudatun faaraon ka-sielu yhteyteen Osiriksen kanssa.
Ramses II:n kuolintemppeli
Ramses II:n kuolin- tai hautatemppeli sijaitsee Seti I:n temppelistä noin 300 metriä luoteeseen. Se on nykyisin raunioina.
Ahmosen pyramidi
Ahmosen pyramidi sijaitsee Seti I:n temppelistä hieman kauempana itäkaakkoon. Se on faarao Ahmose I:n kenotafi, ja rakennettiin 1500-luvulla eaa. Kokonaisuuteen liittyy pyramidin lisäksi kuolintemppeli sekä muita rakennuksia. Pyramidin pohjan koko oli alun perin noin 52,5 × 52,5 metriä, ja korkeus suunnilleen saman verran. Nykyisin se on romahtanut kasaan.
Muita löydöksiä
Kaupungin ympäristöstä on löydetty lukuisia hautoja. Vuonna 1991 Adydoksen läheltä löydettiin 14 laivan jäänteet. Ne ovat lähes 5000 vuotta vanhoja, ja niiden katsotaan kuuluneen faarao Ahalle.
Aiheesta muualla

Kuvia tai muita tiedostoja aiheesta Abydos Wikimedia Commonsissa
Abydoksen kuningasluettelo.
Seti I:n temppelin toista hypostyylihallia.
Osireionin eli Osiriksen temppelin raunioita.
Ahmosen pyramidin rauniot.
Ahveninen (Multia, Isojärvi)

| Ahveninen |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°20′19″N, 24°53′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Paskolampeen ??? 
Järvinumero:  14.544.1.007
Mittaustietoja
Pinnankorkeus:  196,4 m  
Pituus:  700 m  
Leveys:  470 m  
Rantaviiva:  2,336 km  
Pinta-ala:  11,606 ha  
Tilavuus:  0,0002016 km³ 
Keskisyvyys:  1,74 m  
Suurin syvyys:  5 m  
Saaria:  ei saaria 
 fiAhveninen 
Ahveninen  on Keski-Suomessa Multialla Isojärven lähellä sijaitseva järvi.
Maantietoa

Järvi on 700 metriä pitkä, 470 metriä leveä, ja sen pinta-ala on 11,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 201 600 kuutiometriä. Sen keskisyvyys on 1,7 metriä ja suurin syvyys on 5,0 metriä. Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Kuhanjoen valuma-alueeseen (14.544) se kuuluu. Järven vedenpinnan korkeus on 196,4 metriä mpy.
Mark Day

Mark Day on brittiläinen elokuvaleikkaaja. Hän on työskennellyt pitkään ohjaaja David Yatesin kanssa televisiosarjojen ja tv-elokuvien parissa.
Day tunnetaan parhaiten Harry Potter ja Feeniksin kilta ja Harry Potter ja puoliverinen prinssi elokuvien leikkauksesta. Hän leikkasi myös Harry Potter -sarjan viimeisen osan, Harry Potter ja kuoleman varjelukset, joka jaetaan kahteen elokuvaan.
Aiheesta muualla

Mark Day Internet Movie Databasessa. (englanniksi)
Matti Karumaa

| Matti Karumaa> Henkilötiedot |
| --- | --- |
Syntynyt: 25. marraskuuta 1924 Hämeenlinna, Suomi
Kuollut: 31. toukokuuta 1993 (68 vuotta) Hämeenlinna, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Pelaajaura
Pääsarjaura:  1942–1959
Seurat:  Hämeenlinnan Tarmo (SM-sarja)
Matti Antero Karumaa (25. marraskuuta 1924 Hämeenlinna – 31. toukokuuta 1993 Hämeenlinna) oli suomalainen jääkiekkohyökkääjä.
Karumaa pelasi Hämeenlinnan Tarmossa kaudet 1942–1959. Hän muodosti pitkään tuhoisan kentän Ka-Ku-Ti yhdessä Keijo Kuuselan ja Esko Tien kanssa. Karumaa voitti Tarmossa kaksi Suomen mestaruutta.
Maajoukkueessa Karumaa pelasi yhteensä 56 maaottelua. Hän ehti olla mukana kaksi kertaa MM-kilpailuissa ja kerran olympialaisissa 1952.
Matti Karumaan kaksi vuotta vanhempi veli Pentti Karumaa pelasi myös jääkiekkoa Tarmossa. Hän pelasi urallaan 68 ottelua vuosina 1944–1954.
Saavutukset ja palkinnot

2 Suomen mestaruutta (1948, 1949)
SM-sarjan maalipörssin voittaja (1949, 1950, 1951, 1952)
SM-sarjan syöttöpörssin voittaja (1952)
Suomen Jääkiekkoleijona #14
A New Day

| A New Day Sinamore |
| --- | --- | --- |

Studioalbumin tiedot
 Julkaistu: 27. tammikuuta 2006
 Tuottaja(t): Teemu Aalto
 Tyylilaji: goottirock
 Kesto: 47.47
 Levy-yhtiö: Napalm Records
Sinamoren muut julkaisut
|   | A New Day 2006 | Seven Sins a Second 2007 |
A New Day on Sinamoren esikoisalbumi, joka julkaistiin vuonna 2006.
Kappaleet

Follow into the Cry – 3.26
Crimson Leaf – 3.52
Sleeping Away – 4.56
Darkness of Day – 5.24
My Rain – 3.45
Fallen – 4.26
Misery Carnival – 5.55
A New Day – 4.06
Drama for Two – 4.21
The Art of Regret – 7.36
Kokoonpano

Tommi Muhli – kitara
Mikko Heikkilä – laulu, kitara
Miika Hostikka – rummut
Jarno Uski – basso
Kokoonpano > Vierailevat muusikot

Anu Lehtinen – piano (kappaleet 5 & 8)
Teemu Aalto – akustinen kitara, kosketinsoitin
Tuomas Saukkonen – laulu (murina, kappale 9)
Hanna Nikula – viulu (kappale 10)
Kokoonpano > Tuotanto

Teemu Aalto – tuottaja
Mika Jussila – masteroija
Anssi Kippo – miksaaja
Arvostelut

AllMusic:
Blabbermouth:
Imperiumi.net:
Soundi:
Aiheesta muualla

Albumi A New Day Encyclopaedia Metallum -sivustolla (englanniksi)
Marcel Lambert

| Mitalit> Maa:   Ranska. Olympialaiset .Miesten jalkapallo | Mitalit> Maa:   Ranska. Olympialaiset .Miesten jalkapallo | Mitalit> Maa:   Ranska. Olympialaiset .Miesten jalkapallo | Maa:   Ranska> .Miesten jalkapallo |
| --- | --- | --- | --- |
|  Hopeaa | Pariisi 1900 | joukkuekilpailu |  |
Marcel Lambert (1876–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.
1. FSV Mainz 05

Joukkueen satavuotisen taipaleen juhlistamista
1. FSV Mainz 05 on saksalainen vuonna 1905 perustettu jalkapalloseura Mainzin kaupungista Rheinland-Pfalzin osavaltiosta. Joukkue pelaa Saksan pääsarjassa Bundesliigassa.
Varhaiset vuodet

Joukkuetta oli yritetty perustaa jo 1903, mutta vasta 16. maaliskuuta 1905 seura näki päivänvalon nimellä 1. Mainzer Fußballclub "Hassia" 1905. Vuonna 1912 joukkue valitsi uudeksi nimekseen 1. Mainzer Fußballverein 05 yhdistyttyään FC Hermannia 07:n kanssa. Ensimmäisen maailmansodan koettelemusten myötä myös Sportverein 08 liittyi mukaan 1919, ja seura sai kutakuinkin nykyisen nimensä, 1. Mainzer Fußball- und Sportverein 05.
Ennen menestystä

Joukkue pelasi vuosikaudet alemmissa sarjoissa, ja suurin menestys oli lähinnä huippujoukkueiden voittaminen cup- ja ystävyysotteluissa. Vuonna 1953 Mainz voitti hallitsevan Saksan-mestarin Kaiserslauternin maalein 5–2 joukkueen siihenastisen ennätysyleisön edessä, ja kaksi vuotta myöhemmin seuran 50-vuotisjuhlien kunniaksi pelatussa ottelussa tuli voitto Englannin cup-voittaja Manchester Citystä maalein 2–1. Varsinaista kilpailumenestystä joukkue saavutti vasta 1982 voittaessaan Saksan amatöörimestaruuden.
2. Bundesliiga

Ammattilaissarjoihin joukkue siirtyi vuonna 1988 voittamalla paikallisen amatöörisarjansa ja ansaitsemalla siten paikan 2. Bundesliigaan. Ensimmäinen yritys jäi yhden kauden mittaiseksi mutta vuonna 1990 joukkue kykeni lopulliseen nousuun. Kakkosliigassa joukkue oli vuosikymmenen verran tasaisesti keskikastissa mutta vältti kaudella 2000–2001 vain niukasti putoamisen. Seuraavalla kaudella joukkue jäi vain pisteen noususta Bundesliigaan. Kaudella 2002–2003 nousuun pystyi maalieron turvin paikalliskilpailijana pidetty Eintracht Frankfurt.
1. Bundesliiga

Nousu korkeimmalle sarjatasolle onnistui viimein keväällä 2004 maalieron ratkaistessa. Bundesliigassa sijoittuminen keskikastiin (11. sija) ja UEFA-cup-paikka oli monille melkoinen yllätys. Seuraavalla kaudella joukkue onnistui huonosta alusta huolimatta nousemaan pois putoamisvaarasta sijoittuen jälleen 11:nneksi ja pudotti UEFA-cupissa Armenian ja Islannin cup-voittajat, MIKA Ashtarakin ja ÍB Keflavikin, kunnes Espanjan suurseuroihin lukeutuva Sevilla osoittautui toisessa osaottelussa Frankfurtissa liian kovaksi vastukseksi (ensimmäinen osaottelu Sevillassa oli päättynyt maalittomaan tasapeliin). Kaudelle 2006–2007 joukkue menetti suurempiin seuroihin lähes kaikki edellisen kauden avainpelaajansa saaden tilalle lähinnä vain alasarjapelaajia. Viimeistelyharjoituksena kautta varten toimineen ystävyysottelun englantilaista Liverpoolia vastaan Mainz voitti kuitenkin 5–0. Joukkue myös vahvistui talvitauolla, kun egyptiläishyökkääjä Mohamed Zidan, joka oli lainalla Mainzissa myös kaudella 2005–2006, ostettiin 3,6 miljoonan euron kauppasummalla. Hän teki Mainzille 15 Bundesliiga-ottelussa 13 maalia, mutta kausi päättyi lopulta kuitenkin putoamiseen.
Kaudet 2007–2008 ja 2008–2009 Mainz pelasi 2. Bundesliigassa sijoittuen ensin neljänneksi ja keväällä 2009 toiseksi, mikä merkitsi paluuta 1. Bundesliigaan. Kaudella 2009–2010 joukkue sijoittui yhdeksänneksi ja kaudella 2010–2011 historiansa parhaaseen sijoitukseen viidenneksi.
Stadionhanke

Kaudelle 2011–2012 seura sai käyttöönsä uuden 34 034-paikkaisen stadionin Coface Arenan (nimi käytössä 2011–2016). Markkinointisopimusten mukaisesti stadion on myöhempinä vuosina tunnettu myös nimillä Opel Arena (2016–2021) sekä Mewa Arena (2021–2026).
Menestys

Liiganousija (2): 2004, 2009
Saksan amatöörimestari (1): 1982
Hessenin mestari (2): 1932, 1933
Hessenin cup-voittaja (1): 1997
Lounais-Saksan mestari (6): 1973, 1978, 1981, 1988, 1990, 2003
Lounais-Saksan cup-voittaja (12): 1962, 1965, 1974, 1979, 1980, 1982, 1986, 2001, 2002, 2003, 2004, 2005
Entisiä valmentajia

Jürgen Klopp 2001–2008
Jørn Andersen 2008–2009
Thomas Tuchel 2009–2014
Kasper Hjulmand 2014–2015
Martin Schmidt 2015–2017
Sandro Schwarz 2017–2019
Muut lajit

Käsipallo
Pöytätennis
Aiheesta muualla

Wikimedia Commonsissa on kuvia tai muita tiedostoja aiheesta .
www.mainz05.de (Seuran viralliset sivut)
Aki Seppälä

Aki ”Aksu” Seppälä (s. 14. toukokuuta 1979) on suomalainen salibandyn pelaaja, joka edustaa 3. divisioonan Joutsenon Katajaa. Suomen korkeimmalla sarjatasolla Salibandyliigassa nopeajalkaisena ja kovaa laukovana puolustajana tunnettu Seppälä on edustanut NST:tä ja Josbaa. Hän on pelannut myös Suomen maajoukkueessa.